Mark Sukerberg AQShda ta’lim olayotgan noqonuniy muhojirlar uchun 5 mln dollar xayriya qildi

Facebook ijtimoiy tarmog‘i rahbari Mark Sukerberg TheDream US jamg‘armasiga 5 million dollar xayriya qildi, deya xabar bermoqda “TASS”. U AQShga noqonuniy ravishda kelgan Amerika universitetlari talabalarini moliyalashtirish bilan shug‘ullanadi.

The Wall Street Journal yozishicha, Sukerberg AQShda to‘la huquqli ravishda ta’lim olish uchun zarur qonuniy maqomga ega bo‘lmagan muhojir talabalarni moliyaviy jihatdan qo‘llab-quvvatlagan so‘nggi mashhur amerikalik biznesmen bo‘ldi.
Bugungi kungacha fond 80 million dollar to‘plab ulgurgan.
Facebook rahbari ajratgan mablag‘ yaqin besh yil ichida San-Fransisko va shimoliy Kaliforniya universitetlaridagi 400 nafar talabaga stipendiya sifatida beriladi.
Sukerbergning o‘zi ushbu xatti-harakatini AQSh kelajagiga investitsiya kiritish deb atadi.